- Kære alle sammen. Lige nu spreder cornavirussen sig med en bekymrende hast i vores kommune. Sådan indleder Mariagerfjord Kommunes borgmester, Mogens Jespersen, en video, han i dag har lagt op på Facebook. Her giver borgmesteren udtryk for bekymring i forhold til smitten i Mariagerfjord Kommune, og han opfordrer borgerne til at følge anvisningerne om afstand, afspritning og test. Og der er grund til bekymring, for Mariagerfjord Kommune har i dag landets næsthøjeste incidenstal (smitte per 100.000 indbyggere), hvor tallet er 196,4, med 82 bekræftede tilfælde af covid-19 fra den seneste opgørelse fra Statens Serum Institut. Landets højeste incidenstal har Høje Taastrup Kommune med 250,9.

Opsummering:
Mariagerfjord Kommune har landets næsthøjeste smittetal, og det har fået borgmester Mogens Jespersen (V) til at rette en direkte appel til kommunens borgere.